Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14669

2. Megjegyzés. - A sérülés észlelése általában csak a kézi ("tépett szalagos" /"torn tape"/) átjátszó állomásokon lehetséges. 4.4.11.2 Amikor a 4.4.11.1 pont előírásait alkalmazzák, a sérült közlemény feladó részében azonosított feladó vissza kell, hogy vegye a felelősséget a sérült közleményért, és a 4.4.11.3 pont előírásait köteles teljesíteni. 4.4.11.3 A 4.4.11.2 pont előírásainak alkalmazása után a következő újra-feldolgozást kell elvégezni, mielőtt a közlemény hibátlan változatát másodjára is feladják ugyanannak a címzettnek vagy címzetteknek: 1) új fejrész beillesztése; 2007/70/II. szám 2) a közlemény záró részének eltávolítása (lásd a 4.4.6.1 pontot); 3) ehelyett a DUPE eljárás-jelzés beillesztése, amely elé legalább egy BETŰVÁLTÓ [↓] jelet, utána pedig 1 db KOCSI VISSZA és 8 db SOREMELÉS jelet kell tenni, majd következnek a “közleményvége” jel, és amennyiben szükséges (lásd a 4.4.6 és a 4.4.7 pontokat), a közlemény-elválasztó jelzés és a szalag-továbbítás BETŰVÁLTÓ [↓] jelei. Megjegyzés.- A 4-3. ábrán látható példa bemutatja ennek az eljárásnak az alkalmazását. 4.4.11.4 Ha egy átjátszó állomás még az újra-feladás megkezdése előtt észreveszi, hogy egy vagy több közlemény - még a “közlemény-vége” jel előtt valamelyik ponton - megsérült, és jó oka van azt hinni, hogy a sérülés az előző állomástól neki történő tovább-küldés során vagy az után történt, akkor szolgálati közleményt (lásd a 4.4.1.1.9 pontot) kell küldenie az előző állomásnak, amelyben visszautasítja a sérült közlemény vételét, és a hibás közlemény (vagy közlemények) ismétlését kéri.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes